open-index/open-wikipedia-markdown huggingface dataset:
ผู้ชายอะเฮ้ว!

**The Adventures of Priscilla, Queen of the Desert** เป็นภาพยนตร์ดรามา-ตลก ที่ออกฉายในปี พ.ศ. 2537 เขียนบทและกำกับโดยสเตฟาน เอลเลียต นักเขียนบทชาวออสเตรเลีย เนื้อเรื่องเกี่ยวกับการเดินทางของนักเต้นแดร็กควีนสาวประเภทสอง 3 คน โดยรถบัสจากเมืองซิดนีย์ทางทิศตะวันออกของรัฐนิวเซาท์เวลส์ ผ่านเส้นทางทุรกันดารของทวีปออสเตรเลีย เพื่อไปเปิดการแสดงที่อลิซสปริงส์ ทางตอนใต้ของนอร์เทิร์นเทร์ริทอรี

ตัวละครเอกในเรื่อง คือ ทิก (Anthony "Tick" Belrose) เป็นชายรักต่างเพศที่มักแต่งตัวเป็นทรานส์วูแมน ใช้ชื่อในการแสดงว่า มิตซี (Mitzi Del Bra) รับบทโดย ฮิวโก วีฟวิง และอีกสองคนที่เป็นรักร่วมเพศ คือ เบอร์นาเดตต์ (Bernadette Bassinger) กะเทยที่เพิ่งผ่านการผ่าตัดแปลงเพศ รับบทโดย เทเรนซ์ สแตมพ์ และ เฟลีเชีย (Felicia Jollygoodfellow) กะเทยรุ่นน้อง รับบทโดย กาย เพียร์ซ การเดินทางของทั้งสามผ่านเส้นทางทะเลทราย ใช้รถบัสที่ตั้งชื่อว่า "พริสซิลลา" รวมไปถึงศัพท์แสลง "ควีน" ซึ่งหมายถึง ชายรักร่วมเพศ จึงเป็นที่มาของชื่อภาพยนตร์เรื่องนี้

ภาพยนตร์เรื่องนี้ได้รับคำชื่นชมในทางบวก ได้รับรางวัลออสการ์ สาขาออกแบบเครื่องแต่งกายยอดเยี่ยม ในงานประกาศผลรางวัลออสการ์ ครั้งที่ 67 และได้รับรางวัล Un Certain Regard ในเทศกาลภาพยนตร์เมืองกาน ประจำปี 1994  ถูกกล่าวขวัญว่าเป็นหนังคัลท์ที่มีผู้ชื่นชอบเฉพาะกลุ่ม โดยเฉพาะในหมู่บุคคลที่มีความหลากหลายทางเพศ

จากความสำเร็จของภาพยนตร์เรื่องนี้ ทำให้มีการสร้างภาพยนตร์อเมริกันเกี่ยวกับการเดินทางของสาวแดร็กควีน ในปีถัดมา ชื่อเรื่อง *[[To Wong Foo, Thanks for Everything! Julie Newmar]]* นำแสดงโดย แพตทริก สเวซีย์, จอห์น เลอกุยซาโม และเวสลีย์ สไนปส์ ซึ่งได้รับการเสนอชื่อเข้าชิงรางวัลนักแสดงนำชาย และนักแสดงประกอบชาย สาขาภาพยนตร์ตลก/เพลง รางวัลลูกโลกทองคำในปีนั้น

ภาพยนตร์ถูกนำมาสร้างใหม่เป็นละครเวที Priscilla, Queen of the Desert ในปี 2006 ที่ซิดนีย์ จากนั้นจึงขยายไปเปิดการแสดงที่โอกแลนด์ นิวซีแลนด์, เวสต์เอนด์ ลอนดอน, แวนคูเวอร์ แคนาดา และบรอดเวย์ นิวยอร์ก

ดีวีดีลิขสิทธิ์ในประเทศไทย โดยบริษัท แมงป่อง ใช้ชื่อภาษาไทยว่า "ผู้ชายอะเฮ้ว!" 

## อ้างอิง

## แหล่งข้อมูลอื่น
* 
* 
* 
* 
* 
* ''The Adventures of Priscilla, Queen of the Desert'' on ''AustralianScreen Online''

หมวดหมู่:ภาพยนตร์ตลก
หมวดหมู่:ภาพยนตร์เพลง
หมวดหมู่:ภาพยนตร์ชีวิต
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์ออสเตรเลีย
หมวดหมู่:ภาพยนตร์ที่ถ่ายทำในประเทศออสเตรเลีย
โรงเรียนโนนโพธิ์ศรีวิทยาคม

right|thumb

**โรงเรียนโนนโพธิ์ศรีวิทยาคม** เป็นโรงเรียนมัธยมศึกษา ประจำตำบลบ้านโนน อำเภอซำสูง จังหวัดขอนแก่น สังกัดองค์การบริหารส่วนจังหวัดขอนแก่น  จัดการเรียนการสอนระดับช่วงชั้นที่ 3 (ม.1 –ม.3) และช่วงชั้นที่ 4 (ม. 4 - ม.6) ตั้งอยู่บนพื้นที่ป่าสาธารณะดอนหลักดำจำนวนประมาณ 100 ไร่  ตั้งอยู่ห่างจากจังหวัดขอนแก่น ประมาณ 35 กิโลเมตร บนถนนสายขอนแก่น – กระนวน  ปีการศึกษา 2537 ได้รับอนุมัติจากกรมสามัญศึกษา ให้จัดตั้งเป็นโรงเรียนสาขาของโรงเรียนซำสูงพิทยาคม กิ่งอำเภอซำสูง จังหวัดขอนแก่น  วันที่ 8 พฤษภาคม พ. ศ. 2540 กรมสามัญศึกษากระทรวงศึกษาธิการ ได้ประกาศจัดตั้งให้โรงเรียนเป็นเอกเทศสังกัดกรมสามัญศึกษาโดยใช้ชื่อว่า “ โรงเรียนโนนโพธิ์ศรีวิทยาคม”โดยกรมสามัญศึกษาได้แต่งตั้ง นายวีระเดช ซาตา  ผู้ช่วยผู้อำนวยการโรงเรียนซำสูงพิทยาคม มาดำรงตำแหน่ง ครูใหญ่โรงเรียนโนนโพธิ์ศรีวิทยาคม ต่อมาได้เลื่อนตำแหน่งเป็นอาจารย์ใหญ่และ ผู้อำนวยการตามลำดับ ต่อมาวันที่ 1 ธันวาคม พ.ศ. 2546 สำนักงานเขตพื้นที่การศึกษาขอนแก่นเขต 4 ได้มีคำสั่งให้ นายยุทธศาสตร์ โยธะพล ผู้อำนวยการโรงเรียนม่วงหวานพัฒนศึกษา อำเภอ น้ำพอง จังหวัดขอนแก่นมาดำรง ตำแหน่งผู้อำนวยการโรงเรียนโนนโพธิ์ศรีวิทยาคม วันที่ 21 มีนาคม 2551 โรงเรียนโนนโพธิ์ศรีวิทยาคมไปสังกัดองค์การบริหารส่วนจังหวัดขอนแก่น ตามกฎหมายว่าด้วยการกระจายอำนาจ ปีการศึกษา 2554 นายฉัตรชัย  โสรัตน์ มาดำรงตำแหน่งผู้อำนวยการ ปีการศึกษาเดียวกัน นายสุรชัย บุษราคัม ผู้อำนวยการโรงเรียนหนองโนประชาสรรค์ มารักษาการผู้อำนวยการโรงเรียนโนนโพธิ์วิทยาคม แทนนายฉัตรชัย  โสรัตน์ ปีการศึกษา 2556 นายอำนาจ  โพธิ์ศรี ย้ายมาดำรงตำแหน่งผู้อำนวยการโรงเรียนจนถึงปัจจุบัน

หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดองค์การบริหารส่วนจังหวัดขอนแก่น
หมวดหมู่:โรงเรียนที่ก่อตั้งในปี พ.ศ. 2537
พระครูวิสัยโสภณ (ทิม ธมมฺธโร)

**พระครูวิสัยโสภณ (ทิม ธัมมธโร)** ท่านเกิดเมื่อวันที่ 21 สิงหาคม พ.ศ. 2455 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ท่านเป็นอดีตเจ้าอาวาสวัดช้างให้ อำเภอโคกโพธิ์ จังหวัดปัตตานี
## ประวัติ
ท่านมีนามเดิมว่า ทิม พรหมประดู่ เป็นบุตรของนายอินทอง และ นางนุ่ม มีพี่น้องทั้งหมด 6 คน ท่านเป็นบุตรคนที่ 2 บรรพชาเป็นสามเณรเมื่อมีอายุได้ 18 ปี แต่ไม่นานก็ลาสิกขาบทออกมาช่วยบิดามารดาทำงาน อุปสมบทเมื่อมีอายุครบ 20 ปีบริบูรณ์ ณ วัดนาประดู่ ในวันที่ 7 มิถุนายน พ.ศ. 2476 โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการพุฒ ติสสโร เป็นพระกรรมวาจาจารย์ และพระอธิการแก้ว เป็นพระอนุสาวนาจารย์ ได้รับฉายาว่า **ธมมฺธโร** เมื่อปี พ.ศ. 2497 พระอาจารย์ทิม และนายอนันต์ คณานุรักษ์ ได้มีโอกาสพบกัน ณ วัดช้างให้ อันเป็นจุดเริ่มต้นของการกำเนิดพระเครื่อง หลวงพ่อทวดขึ้นเป็นครั้งแรก ตามภาพนิมิตเป็นรูปพระภิกษุชรานั่งขัดสมาธิบนดอกบัว มีองค์พระดำ นับแต่นั้นมาพระพิมพ์นี้ก็เริ่มเป็นที่รู้จักแพร่หลายสืบมาจนถึงปัจจุบัน วัตถุมงคลที่ พระอาจารย์ทิมมีส่วนร่วมสร้างทั้งในนามวัดช้างให้และวัดอื่น ๆ นับจากปี พ.ศ. 2497 ตราบจนกระทั่งมรณภาพมีหลายต่อหลายรุ่น ล้วนแต่เป็นที่นิยมสะสมกันอย่างกว้างขวาง 
## มรณภาพ
ท่านมรณภาพเมื่อวันที่ 30 พฤศจิกายน พ.ศ. 2512 รวมอายุได้ 57 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2518
## อ้างอิง
* หนังสือรวมสุดยอดพระคณาจารย์ทั้งหมด 180 พระองค์
* หลวงปู่ทิม วัดช้างให้ 
* ลำดับเจ้าอาวาสวัดช้างให้

## ดูเพิ่ม
*  หลวงปู่ทิม

หมวดหมู่:ภิกษุจากจังหวัดปัตตานี
หมวดหมู่:บุคคลจากอำเภอโคกโพธิ์
หมวดหมู่:เจ้าอาวาส
อัลวินกับสหายชิพมังค์จอมซน 3

**อัลวินกับสหายชิพมังค์จอมซน 3**  () เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายในวันที่ 16 ธันวาคม พ.ศ. 2554

## เรื่องย่อ
เดินทางมาเป็นภาคที่สามแล้ว สำหรับสหายอัลวินและเพื่อนๆของเขา ที่ครั้งนี้จะเดินทางออกจากเมืองใหญ่ โดยสารด้วยเรือลำยักษ์ พร้อมคลออินโทรเพลง MY HEART WILL GO ON ตามตัวอย่างที่ตั้งใจ สุดฤทธิ์ แต่ทว่าเมื่อ ชิพมังค์ และ ชิพเพ็ทส์ จะต้องมาพบกับเหตุการณ์เรือแตกร่วมกัน ซึ่งก็ทำให้พวกเขาต้องไปติดอยู่บนหมู่เกาะซิลลีย์อันแสนห่างไกลและลึกลับ และระหว่างทางที่พวกเขาหาทางเพื่อจะกลับบ้าน พวกเขาก็ได้พบความลับบนเกาะนั้นว่า มันไม่ใช่เกาะที่เงียบเหงาอย่างที่พวกเขาคิด

## นักแสดง
### คนแสดง
* Jason Lee แสดงเป็น เดฟ เซวิล
* David Cross แสดงเป็น เอียน ฮว็อก
* Jenny Slate แสดงเป็น โซอี้
* Andy Buckley แสดงเป็น กัปตัน Correlli
* Michael P. Northey แสดงเป็น ผู้ชายเสื้อฮาวาย
* Tucker Albrizzi แสดงเป็น แฮร์ริสัน
* Phyllys Smith แสดงเป็น Flight Attendant
* Dakota Fanning แสดงเป็น ผู้หญิงเสื้อฮาวาย

#### ชิปมังค์
* Justin Long พากย์เป็น อัลวิน
* Matthew Gray Gubler พากย์เป็น ไซม่อน
* Jesse McCartney พากย์เป็น ทีโอดอร์
* Alan Tudyk พากย์เป็น Simone
* Ross Bagdasarian, Jr. พากย์เป็น อัลวิน (ร้องเพลง)
* Steve Vining พากย์เป็น ไซม่อน (ร้องเพลง)
* Janice Karman พากย์เป็น ทีโอดอร์ (ร้องเพลง)

#### ชิปเพ็ต
* Christina Applegate พากย์เป็น บริททานี่

* Anna Faris พากย์เป็น จีนเน็ต
* Amy Poehler พากย์เป็น เอลีนอร์
* Janice Karman พากย์เป็น ชิพเพ็ต (ร้องเพลง)

## อ้างอิง

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ภาคต่อ
หมวดหมู่:ภาพยนตร์อเมริกัน
หมวดหมู่:ภาพยนตร์อัลวินและชิปมังค์
หมวดหมู่:ภาพยนตร์โดยทเวนตีธ์เซนจูรีฟอกซ์
ไจแอนท์ ก็อนซาเลซ

**จอร์จ ก็อนซาเลซ** (Jorge González) หรือที่รู้จักกันดีในวงการมวยปล้ำมีชื่อว่า **ไจแอนท์ ก็อนซาเลซ** (Giant González) เกิดวันที่ 31 มกราคม ค.ศ. 1966 บ้านเกิดของเขาอยู่ที่ El Colorado, Formosa, Argentina เป็นเป็นอดีตนักบาสเกตบอล และอดีตนักมวยปล้ำอาชีพชาวอาเจนติน่าของดับเบิลยูซีดับเบิลยู ปัจจุบันได้เสียชีวิตลงแล้วด้วยวัย 44 ปี เมื่อวันที่ 22 กันยายน ค.ศ. 2010

## อ้างอิง

## แหล่งข้อมูลอื่น
* The Tallest Man: Jorge González 
* Jorge González at 40 years old  (ภาษาสเปน)
* Jorge González interview in Fox Sports magazine (ภาษาสเปน)
* 

หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่เสียชีวิตในปี พ.ศ. 2553
หมวดหมู่:นักมวยปล้ำอาชีพชาวอเมริกัน
หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายอาร์เจนตินา
กิชกุนฮอล็อช

**กิชกุนฮอล็อช** () เป็นเมืองในเทศมณฑลบาช-กิชกุน () เทศมณฑลที่ใหญ่ที่สุดของประเทศฮังการี

## ที่ตั้ง
ตั้งอยู่ทางตอนกลางของประเทศฮังการี บนที่ราบระหว่างแม่น้ำดานูบกับทิสซา ห่างจากกรุงบูดาเปสต์ 148 กิโลเมตร
## การเดินทาง

thumb|150px|left|โบสถ์โปรเตสแตนต์ นิกายคาลวิน เมืองกิชกุนฮอล็อช

**รถไฟ **  จากกรุงบูดาเปสต์ สามารถเดินทางด้วยด้วยรถไฟจาก 3 สถานี ได้แก่

*สถานีญูกอตี* (Nyugati pályaudvar) โดยขึ้นรถไฟสายบูดาเปสต์-แซแก็ด ซึ่งจะเข้ามาในสถานีทุก 2 ชั่วโมง จากนั้นไปเปลี่ยนรถไฟที่เมืองแก็ชแกเมต เป็นสายแก็ชแกเมต-บอยอ (Kecskemét-Baja) ใช้เวลาเดินทางประมาณ 2 ชั่วโมง 32 นาที จะถึงเมืองกิชกุนฮอล็อชซึ่งเป็นสถานีที่ 9

*สถานีแกแลตี* (Keleti pályaudvar) โดยขึ้นรถไฟสายบูดาเปสต์-เบลเกรด แต่รถไฟสายนี้จะเข้ามาเพียงวันละสองขบวนเท่านั้น เพราะเป็นรถไฟวิ่งระยะไกลข้ามประเทศฮังการี-เซอร์เบีย

*สถานีเกอบาญอ-กิชแป็ชต์* (Kőbánya-Kispest) โดยขึ้นรถไฟสายบูดาเปสต์-แกแลบิอา (Budapest-Kelebia) ซึ่งจะเข้ามาในสถานีทุก 2 ชั่วโมงเช่นเดียวกัน และไม่จำเป็นต้องเปลี่ยนรถไฟ จึงเป็นเส้นทางที่ค่อนข้างสะดวก ใช้เวลาเดินทางประมาณ 2ชั่วโมง29นาที จะถึงเมืองกิชกุนฮอล็อช ซึ่งเป็นสถานีที่ 14

**รถบัส ** จากกรุงบูดาเปสต์ สามารถเดินทางด้วยรถบัสมายังกิชกุนฮอล็อช โดยขึ้นจากสถานีรถเนปลิแก็ต (Népliget) จะมีรถทุกชั่วโมง และต้องไปเปลี่ยนรถตามสถานีต่าง ๆ ซึ่งไม่แน่นอน ดังนั้น การใช้บริการรถบัสจึงควรตรวจสอบตารางรถและสถานีเปลี่ยนรถก่อนออกเดินทาง
## สถานที่ท่องเที่ยว
*พิพิธภัณฑ์ผ้าลูกไม้แห่งกิชกุนฮอล็อช ()
*หอศิลป์ฮอล็อช ()
*พิพิธภัณฑ์โตร์มอ ยาโนช ()

*บ่อน้ำร้อนเมืองกิชกุนฮอล็อช  ()
*คฤหาสน์ Végh ()
*ทะเลสาบโชชโต ()
*กังหันลม ()

## แหล่งข้อมูลอื่น
*เว็บไซด์เมืองกิชกุนฮอล็อช
*เว็บไซด์สำหรับจองตั๋วรถไฟในฮังการี
*เว็บไซต์สำหรับจองตั๋วรถบัสในฮังการี 
*พิพิธภัณฑ์ผ้าลูกไม้แห่งกิชกุนฮอล็อช 
*หอศิลป์ฮอล็อช 
* พิพิธภัณฑ์โตร์มอ ยาโนช 

หมวดหมู่:เมืองในประเทศฮังการี
ซาวเดกซ์

**ซาวเดกซ์** () เป็นขั้นตอนวิธีแบบหนึ่งในขั้นตอนวิธีเชิงสัทลักษณ์ เกิดขึ้นเนื่องจากคำบางคำนั้นสามารถสะกดได้หลายแบบ อ่านออกเสียงคล้ายกัน อาจจะแตกต่างกันเพราะสำเนียงหรือวัฒนธรรม ซึ่งจะเป็นปัญหาหลักในการเก็บข้อมูลประวัติของชื่อบุคคล ซาวเดกซ์จึงเป็นเครื่องมือช่วยจัดการปัญหาเหล่านี้ได้ ด้วยการแทนคำหรือชื่อคนนั้นๆ ด้วยรหัสเฉพาะตัวของซาวเดกซ์เอง

รหัสของซาวเดกซ์นั้นจะมีความยาวคงที่ 4 ตัว ซึ่งรหัสเหล่านี้สามารถใช้ในการเปรียบเทียบคำสองคำที่ออกเสียงคล้ายๆกันได้ ซึ่งจะมีประโยชน์ในการค้นหาข้อมูลในฐานข้อมูลใหญ่ๆ เช่น หาชื่อคนในฐานข้อมูล ก็จะปรากฏชื่อและคำที่ใกล้เคียงกับที่เราต้องการค้นหาขึ้นมาให้โดยอัตโนมัติ ซึ่งจะมีประโยชน์มากเวลาสะกดชื่อที่ค้นหาผิดด้วย

## ประวัติ
ซาวเดกซ์เกิดขึ้นในปี ค.ศ. 1918 โดย Robert C. Russell และ Margaret K. Odell โดยในตอนแรกใช้ชื่อว่า *อินเดกซ์* (Index) ซึ่งเป็นขั้นตอนวิธีในการจัดเก็บข้อมูลแบบธรรมดาทั่วๆไป ขึ้นกับตัวอักษรของคำนั้นเป็นหลัก ซึ่งเขาได้จดสิทธิบัตรเอาไว้ใน 2 ปีต่อมา หลังจากนั้นเขาได้พัฒนาให้ขั้นตอนวิธีเก็บข้อมูลโดยใช้การออกเสียงของมนุษย์เป็นหลัก แบ่งเป็น 6 แบบ คือ ฐานริมฝีปากทั้งสอง, ฐานริมฝีปากกับฟัน, ฐานฟัน, ฐานปุ่มเหงือก, ฐานเพดานอ่อน, ฐานเส้นเสียง ตามการใช้อวัยวะในช่องปากในการออกเสียง

## ขั้นตอนการสร้างรหัสของซาวเดกซ์
รหัสของซาวเดกซ์มีความยาว 4 ตัวอักษร ตัวแรกของรหัสจะเป็นตัวอักษร อีก 3 ตัวข้างหลังจะเป็นตัวเลข ซึ่งตัวอักษรใดที่มีเสียงเหมือนหรือคล้ายๆกัน จะใช้ตัวเลขเดียวกัน ซึ่งขั้นตอนการสร้างรหัสนั้นจะมี ดังนี้
# ตัวอักษรที่จะนำมาเข้ารหัสจะต้องเป็นอักษรละตินของภาษาอังกฤษเท่านั้น (รุ่นดั้งเดิมใช้กับภาษาอังกฤษแบบอเมริกัน)
# ตัวอักษรตัวแรกของรหัสของซาวเดกซ์จะต้องเป็นตัวใหญ่ (uppercase letter) เสมอ โดยจะมาจากตัวอักษรตัวแรกของข้อมูลป้อนเข้าที่นำมาเข้ารหัส
# ถ้าตัวอักษรใดเป็นตัวอักษรสระ (A,E,I,O,U) หรือตัว H,W,Y จะไม่นำไปเข้ารหัสต่อไป เพราะอาจจะทำให้รหัสเกิดความผิดพลาดได้
# ทำการเข้ารหัสกับตัวอักษรที่เหลือจากข้อ 3 โดยแปลงให้เป็นตัวเลขต่างๆ ตามข้อกำหนด ดังนี้
#* ตัวอักษร B, F, P, V เป็นเลข 1
#* ตัวอักษร C, G, J, K, Q, S, X, Z เป็นเลข 2
#* ตัวอักษร D, T เป็นเลข 3
#* ตัวอักษร L เป็นเลข 4
#* ตัวอักษร M, N เป็นเลข 5
#* ตัวอักษร R เป็นเลข 6
# หลังจากทำการแปลงตัวอักษรในข้อมูลป้อนเข้าเป็นตัวเลขแล้ว ตอนนี้ตัวอักษรทั้งหมด (ยกเว้นตัวหน้า) จะถูกแปลงเป็นตัวเลข (ข้อ 4) หรือตัดทิ้ง (ข้อ 3) ไปแล้ว เราจะมาพิจารณาตัวเลขแต่ละคู่ติดกัน ถ้าในแต่ละคู่ติดกันนั้นเป็นเลขเดียวกันจะต้องตัดออกไปหนึ่งตัวให้เหลือเลขตัวเดียว
# ทำไปเรื่อยๆจนรหัสที่ได้ตรงตามรูปแบบที่ต้องการ (1 ตัวอักษร + 3 ตัวเลข) ถ้าเกิดกรณีที่เลขยังไม่ครบ 3 ตัว ให้เติมเลข 0 เข้าไปจนมีเลขครบ จะได้รหัสซาวเดกซ์ตามรูปแบบ    

### ตัวอย่าง
พิจารณาคำว่า “Robert” และ “Rupert” มีรหัสซาวเดกซ์อย่างไร

จะพบว่า “Robert” และ “Rupert” มีรหัสซาวเดกซ์เหมือนกัน หมายความว่าออกเสียงคล้ายกัน

## แหล่งข้อมูลอื่น
*http://www.blackwasp.co.uk/Soundex.aspx 
*http://www.ics.uci.edu/~dan/genealogy/Miller/javascrp/soundex.htm
:*Soundex programming code*
*http://creativyst.com/Doc/Articles/SoundEx1/SoundEx1.htm 
*http://www.techrepublic.com/blog/programming-and-development/how-do-i-implement-the-soundex-function-in-c/656
:*ทดลองใช้ Soundex กับ Soundex Converter*
*http://www.webcalc.net/phoneticalgorithms.php 
*http://resources.rootsweb.ancestry.com/cgi-bin/soundexconverter 
*http://www.eogn.com/soundex/ 

หมวดหมู่:ขั้นตอนวิธี
หมวดหมู่:ภาษาศาสตร์คอมพิวเตอร์
หมวดหมู่:สัทศาสตร์
แมวอิริโอโมเตะ

**แมวอิริโอโมเตะ** (; ; ) เป็นแมวป่าขนาดพอกับแมวบ้าน ซึ่งอาศัยอยู่เฉพาะบนเกาะอิริโอโมเตะของญี่ปุ่น นักชีววิทยาหลายคนจัดว่าเป็น "ซากดึกดำบรรพ์มีชีวิต" เพราะไม่ได้เปลี่ยนแปลงจากรูปร่างดั้งเดิมมากนัก แมวอิริโอโมเตะเป็นหนึ่งในสัตว์ของวงศ์เสือและแมว (Felidae) ที่ใกล้สูญพันธุ์ที่สุดชนิดหนึ่งของโลก (บ้างจัดว่าเป็นชนิดย่อยของแมวดาว (*P. bengalensis* ซึ่งอยู่ในสกุลเดียวกัน) โดยมีจำนวนประชากรประเมินไว้น้อยกว่า 100 ตัว มีขนสีน้ำตาลเข้มและหางเป็นพวงดก และไม่สามารถหดเล็บเข้าได้

นอกจากนี้แล้ว แมวอิริโอโมเตะยังรู้จักกันดีในภาษายาเอยามะว่า ,  และ 

แมวอิริโอโมเตะ หากินด้วยการจับสัตว์น้ำต่าง ๆ กินเป็นอาหาร ตามพื้นที่ชุ่มน้ำและป่าโกงกางบนเกาะอิริโอโมเตะได้มากถึง 70 ชนิด เป็นสัตว์ที่กินในเวลากลางคืน

## อ้างอิง

## แหล่งข้อมูลอื่น

หมวดหมู่:ซากดึกดำบรรพ์มีชีวิต
หมวดหมู่:สัตว์ที่พบในประเทศญี่ปุ่น
หมวดหมู่:สกุลแมวดาว
หมวดหมู่:สิ่งมีชีวิตเฉพาะถิ่น
คอนตีเนนทัลฮอกกี้ลีก

**คอนตีเนนทัลฮอกกี้ลีก** (, ) เป็นลีกฮอกกี้น้ำแข็งอาชีพระหว่างประเทศในยูเรเซีย ซึ่งก่อตั้งขึ้นเมื่อ พ.ศ. 2551 จนถึง พ.ศ. 2552 มันถูกจัดอันดับว่าเป็นลีกฮอกกี้ที่แข็งแกร่งที่สุดในยุโรป

ผู้ชนะเลิศการแข่งขันจะได้ชื่อว่า แชมเปียนแห่งรัสเซีย ไม่ว่าสโมสรนั้นจะมาจากประเทศใดก็ตาม และถ้วยกาการิน ซึ่งตั้งชื่อตามนักบินอวกาศ ยูริ กาการิน ชายคนแรกที่เดินทางออกนอกอวกาศและไปถึงวงโคจรของโลก เป็นรางวัลมอบให้แก่ผู้ชนะเลิศในการแข่งขันทุกปี หลังการแข่งขันแบบเพลย์ออฟ 16 ทีมฤดูกาลปกติ สโสมรจาก KHL สองทีมจะได้รับสิทธิ์เข้าแข่งขันในฤดูกาลแชมเปียนส์ฮอกกี้ลีก

ลีกดังกล่าวก่อตั้งขึ้นใน พ.ศ. 2551 โดยองค์การก่อนหน้า คือ รัสเซียซูเปอร์ลีก (RSL) ซึ่งเกิดหลังจากโซเวียตแชมเปียนชิพลีก ซึ่งก่อตั้งขึ้นใน พ.ศ. 2489 โดยมีทีมเพียงห้าทีม KHL จัดขึ้นครั้งแรกโดยมี 24 ทีม หลังการเปลี่ยนแปลงในองค์ประกอบของทีมรัสเซียและลดจำนวนทีมเข้าแข่งขันเหลือ 23 ทีมในฤดูกาล 2010-2011 ลีกกลับมามี 22 ทีมอีกครั้งในฤดูกาล 2021-2022 ในบรรดาทีมเหล่านี้ 19 ทีมตั้งอยู่ในสหพันธรัฐรัสเซีย ส่วนที่เหลือมาจากเบลารุส คาซัคสถาน และจีนประเทศละทีม

ผู้เล่นส่วนใหญ่ใน KHL เป็นชาวรัสเซีย เพราะลีกนี้มีต้นกำเนิดมาจากลีกประจำชาติของโซเวียตและรัสเซีย ผู้เล่นที่ไม่ได้มาจากรัสเซียเป็นส่วนน้อย 30% ของผู้เล่นใน KHL ส่วนใหญ่เป็นชาวยุโรปตะวันออก, สแกนดิเนเวีย และอเมริกาเหนือ ในฤดูกาล 2010-2011 มีผู้เล่นในลีก 670 คน แม้ว่าปัจจุบันจะไม่มีการจำกัดให้ทีมและผู้เล่นมีเฉพาะที่มาจากรัสเซียแล้วก็ตาม ทีมรัสเซียยังคงถูกห้ามมิให้เซ็นสัญญารับผู้เล่นต่างชาติเข้ามาเกินห้าคน

## อ้างอิง

## แหล่งข้อมูลอื่น
*  www.khl.ru - โฮมเพจอย่างเป็นทางการ

หมวดหมู่:ลีกฮอกกี้น้ำแข็ง
หมวดหมู่:ลีกกีฬาที่ก่อตั้งในปี พ.ศ. 2551
ขั้นตอนวิธีของคาร์เกอร์

ในวิทยาการคอมพิวเตอร์และทฤษฎีกราฟ **ขั้นตอนวิธีของคาร์เกอร์** () เป็น Monte Carlo method เพื่อคำนวณหา การตัดน้อยสุด (minimun cut) ของกราฟต่อเนื่อง ซึ่งถูกพัฒนาขึ้นโดย David Karger

โดยการตัดน้อยสุด คือ จำนวนเส้นเชื่อมน้อยสุดที่ต้องลบออกเพื่อให้กราฟแยกเป็น 2 ส่วน(component)

## ขั้นตอนวิธี
thumb|200px|ตัวอย่างการลดเส้นเชื่อม
หลักการของขั้นตอนวิธีนี้ใช้แนวคิดในการย่อเส้นเชื่อม e ในกราฟ หรือกล่าวได้ว่าเป็นการย่อเส้นเชื่อมทำให้ปม 2 ปมที่ต่อกับ e ซ้อนกัน ทำให้ลดจำนวนปมทั้งหมดของกราฟลงไปหนึ่งปม ขั้นตอนวิธีนี้จะดำเนินการย่อไปเรื่อย ๆ จนกว่าจะเหลือปมในกราฟเพียง 2 ปมเท่านั้น ซึ่งการกระทำนี้มีความเป็นไปได้สูงที่ขั้นตอนวิธีนี้จะคืนการตัดน้อยสุด โดยจะคืนเซตของเส้นเชื่อมที่ต่อกับปมที่เหลือทั้งสอง

## การย่อ
การกระทำนี้เอาเส้นเชื่อม e ที่มีปลาย x และ y และย่อมันลงในปมใหม่ v_e ซึ่งจะกลายเป็นเส้นประชิด (adjacent) ของปมเก่าทั้งหมดที่ต่อกับx และ y โดยสามารถเขียนแนวคิดนี้ให้อยู่ให้รูปคณิตศาสตร์ได้

ให้กราฟ G = \left ( V, E \right ) และ e = \lbrace x, y \rbrace \in E, การย่อของ G ไปเป็น e (เขียนเป็น G/e = \left ( V', E'\right )) เป็น มัลติกราฟ เมื่อ:

: V' = \left( V \setminus \lbrace x, y \rbrace \right) \cup \lbrace v_e \rbrace

และ:

: E' = \lbrace \lbrace v, w \rbrace \in E \mid \lbrace v,w \rbrace \cap \lbrace x,y \rbrace = \emptyset \rbrace \cup \lbrace \lbrace v_e,w \rbrace \mid
\lbrace x,w \rbrace \in E \setminus \lbrace e \rbrace  หรือ  \lbrace y,w \rbrace \in E \setminus \lbrace e \rbrace \rbrace

เป็นไปได้ที่จะพิสูจน์ว่าการกระทำนี้ไม่ได้ลดภาวะเชิงการนับของการตัดน้อยสุด แต่อาจเป็นการเพิ่มให้มากขึ้น

## รหัสเทียม
รหัสเทียมนี้สามารถสร้างขึ้นโดยใช้ 2 ฟังก์ชัน

  **function** Karger(G, K)
  min := + \infty
  **for** i = 1 **to** K **do**
    t := Full_contraction(G)
    **if** t \varepsilon)
    G' = ( V', \varepsilon') := G / e
    V := V'
    \varepsilon := \varepsilon'
  **return** |\varepsilon|

ฟังก์ชัน **Full_contraction** ทำการย่อเส้นเชื่อมตามขั้นตอนวิธีที่ได้ระบุไว้ จากนั้นทำซ้ำไปเรื่อย ๆ จนกว่าจะเหลือปมในกราฟเพียงสองปม จากนั้นจึงคืนค่าจำนวนเส้นเชื่อมระหว่างสองปมนั้น ซึ่งจะเท่ากับจำนวนตัดน้อยสุด
แต่มันไม่สามารถประกันได้ว่าขั้นตอนวิธีนี้จะคืนการตัดที่น้อยที่สุดจริง ๆ เพราะฉะนั้นการ excution **Full_contraction** K ครั้งโดยฟังก์ชัน **Karger ** จะส่ง parameter K เพื่อให้ทำการคำนวณค่าน้อยสุดเป็นจำนวน K ครั้ง และเก็บคำตอบครั้งที่น้อยที่สุด ซึ่งวิธีนี้จะช่วยลดโอกาสที่จะคืนค่าการตัดน้อยสุดผิด

## ประสิทธิภาพเชิงเวลา
ฟังก์ชัน **Full_contraction** ใช้เวลาในการทำงานในรูปสัญกรณ์โอใหญ่ได้เป็น O(*e*) เมื่อ*e* คือ จำนวนเชิงเชื่อม เนื่องจากต้องทำการลบเส้นเชื่อมทุกเส้นเชื่อมจนกว่าจะเหลือปมเพียง 2 ปม และการทำฟังก์ชัน **Karger** เป็นการทำ **Full_contraction** ซ้ำเป็นจำนวน K รอบ แต่เนื่องจาก K เป็นค่าคงที่ ดังนั้นประสิทธิภาพเชิงเวลาจึงยังคงเป็น O(*e*) หรือ O(*V <sup>2</sup>*) สำหรับกราฟหนาแน่น

## อ้างอิง

# David R. Karger, Global Min-cuts in RNC and Other Ramifications of a Simple Mincut Algorithm. Proceedings of the 4th Annual ACM-SIAM Symposium on Discrete Algorithms, January 1993
# David R. Karger and Clifford Stein, A New Approach to the Minimum Cut Problem. Journal of the ACM 43(4):601-640, 1996

หมวดหมู่:ขั้นตอนวิธี
หมวดหมู่:ทฤษฎีกราฟ
หมวดหมู่:ความต่อเนื่องของกราฟ
พระสุนทรศีลสมาจาร (ผล คุตฺตจิตฺโต)

**พระสุนทรศีลสมาจาร (ผล คุตฺตจิตฺโต)** (13 สิงหาคม พ.ศ. 2437 – พ.ศ. 2512) เป็นอดีตเจ้าคณะจังหวัดธนบุรี และอดีตเจ้าอาวาสวัดหนังราชวรวิหาร เป็นที่นับถือจากงานด้านการบูรณะปฏิสังขรณ์เสนาสนะต่าง ๆ ภายในวัด

## ประวัติ
**พระสุนทรศีลสมาจาร** อดีตเจ้าคณะจังหวัดธนบุรี ท่านเกิดเมื่อวันที่ 13 สิงหาคม พ.ศ. 2437 ในแผ่นดินรัชกาลที่ 5 ที่บ้านโคกขาม ตำบลโคกขาม อำเภอเมืองสมุทรสาคร จังหวัดสมุทรสาคร เป็นบุตรนายแก้ว นางยิ้ม แก้วเพ็ชร เมื่อวัยเด็กท่านได้มาศึกษาอยู่ที่วัดหนัง ศึกษาหนังสือไทยในสำนักของพระครูสังวรยุตตินทรีย์ (คำ) เรียนภาษาบาลี กับนายมิ่ง รักชินวงศ์ อาจารย์สอนบาลีแห่งวัดหนัง พ.ศ. 2453 เลิกการศึกษากลับไปอยู่บ้านช่วยบิดามารดา ประกอบอาชีพ พ.ศ. 2455 สมัครเข้ารับราชการทหารเรือ 
## อุปสมบท
หลวงพ่อท่านได้อุปสมบทเมื่อวันที่ 27 มีนาคม พ.ศ. 2458 ณ พัทธสีมาวัดหนัง ตำบลคุ้งเผาถ่าน (บางค้อ) อำเภอบางขุนเทียน จังหวัดธนบุรี พระภาวนาโกศลเถร (อี่ยม) วัดหนังเป็นพระอุปัชฌาย์ พระอธิการนิ่ม แห่งวัดโคกขาม พระปลัดแจ้งแห่งวัดหนัง เป็นคู่กรรมวาจาจารย์ และได้มาจำพรรษาที่วัดหนัง จนกระทั่งมรณภาพ จนกระทั่งในปี พ.ศ. 2478 ท่านได้รับสมณศักดิ์เป็นพระครูชั้นสัญญาบัตรชั้นผู้ช่วยเจ้าอาวาสชั้นโท  หลวงพ่อท่านไม่ใช่นักพูด แต่หลวงพ่อเป็นนักทำ คือทำตนของท่านให้ศิษยานุศิษย์ และสาธุชน ได้เห็นได้ศึกษา ในการประพฤติปฏิบัติของท่าน นับว่าเป็นผลดีของการปกครองในด้านการเผยแผ่ ก็เท่ากับเป็นการเผยแผ่ตัวอย่างที่ดีให้แก่ชนรุ่นหลังได้เห็นได้รู้เอาเป็นครูในการดำเนินรอยตาม งานบูรณปฏิสังขรณ์ก่อสร้างเสนาสนะนั้น หลวงพ่อได้ทำมาก่อนที่ท่านจักได้ดำรงตำแหน่งเจ้าอาวาส จับงานมาแต่สมัยเป็นผู้ช่วยเจ้าอาวาส  ฉะนั้นงานก่อสร้างปฏิสังขรณ์พระอารามจึงไม่เป็นของแปลก และหนักใจของท่าน ท่านมิได้ถือว่างานก่อสร้างเป็นเรื่องของสมภารเจ้าวัด เอกลาภเป็นของลูกวัด ท่านถือเสียว่างานก่อสร้างทุกชิ้นที่เกิดขึ้นในวัดเป็นสมบัติของพระศาสนาเป็นของส่วนรวม เป็นส่วนกลาง เป็นที่บำเพ็ญกุศลของสาธุชนทั่วไป 
## เป็นเจ้าอาวาส
หลวงพ่อท่านได้รับการแต่งตั้งเป็นเจ้าอาวาสวัดหนังรูปที่ 7เมื่อปี พ.ศ. 2503  ตลอดระยะเวลา 9 ปีที่ท่านเป็นเจ้าอาวาส มีการบูรณะซ่อมแซมสิ่งที่ทรุดโทรมให้ดีขึ้นเสมอ ฉะนันในยุคสมัยที่ท่านยังมีชีวิตอยู่ จึงได้ก่อสร้างปฏิสังขรณ์ ปรับปรุงเพิ่มเติม กุฏิคณะไต้ ได้บอกบุญปลูกศรัทธาให้นางชิต นุชเนตรคหปตานี บางขุนเทียน สร้างมณฑปเป็นที่ประดิษฐาน พระบาทจำลอง ซึ่งตั้งอยู่ริมคลองหน้าวัด ด้านทิศเหนือ ปฏิสังขรณ์พระอุโบสถ เปลี่ยนเครื่องบนมุมกระเบื้อง ยกช่อฟ้าใหม่  ซ่อมศาลาพุทธบาท ศาลาราย บอกบุญสร้างเมรุ  ศาลาทึม และปฏิสังขรณ์เสนาสนะไว้ เป็นจำนวนมาก ทำให้พระอาราม เป็นที่เจริญตาเจริญใจ ของสาธุชน ผู้เข้าไปในวัดให้เกิดศรัทธาปสาทะ น้อมใจเข้าสู่แนวทางปฏิบัติ ให้เกิดปัญญาเห็นชัดตามสภาพธรรมในขั้นต่อไป

## มรณภาพ
ท่านถึงแก่มรณภาพเมื่อปี พ.ศ. 2512 
## อ้างอิง

* เจ้าอาวาสวัดหนังรูปที่ 7

หมวดหมู่:ภิกษุจากจังหวัดสมุทรสาคร
หมวดหมู่:บุคคลจากอำเภอเมืองสมุทรสาคร‎
หมวดหมู่:เจ้าอาวาสวัดในกรุงเทพมหานคร
วิศว ไทยานนท์

**วิศว ไทยานนท์** (เกิด 7 มิถุนายน พ.ศ. 2533) ชื่อเล่น **โทโมะ** เป็นนักแสดงชาวไทยเชื้อสายญี่ปุ่น และอดีตสมาชิกวงเค-โอติก

## ประวัติ
วิศวเกิดที่กรุงเทพมหานคร มีแม่เป็นชาวญี่ปุ่น พ่อเป็นชาวไทย มีพี่สาวหนึ่งคนและพี่ชายหนึ่งคน

วิศวเข้าเรียนที่โรงเรียนนานาชาตินีวาอเมริกัน เขาเรียนเอกบริหารธุรกิจ และสำเร็จการศึกษาจากวิทยาลัยนานาชาติ มหาวิทยาลัยกรุงเทพ เมื่อปี พ.ศ. 2558 โทโมะพูดได้ 3 ภาษา เขาอาศัยอยู่ในสหรัฐอเมริกามา 8 ปี เขาสามารถพูดภาษาอังกฤษ ญี่ปุ่น และไทยได้ งานอดิเรกของเขาได้แก่ บาสเก็ตบอล เบรกแดนซ์ และบีทบ็อกซ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:นักแสดงชายเชื้อสายญี่ปุ่น
หมวดหมู่:นักแสดงละครโทรทัศน์ชายชาวไทย
หมวดหมู่:ชาวไทยเชื้อสายญี่ปุ่น
หมวดหมู่:นักแสดงชายจากกรุงเทพมหานคร
หมวดหมู่:นักร้องจากกรุงเทพมหานคร
หมวดหมู่:นักแสดงภาพยนตร์ชายชาวไทย
หมวดหมู่:นักร้องชายชาวไทยในคริสต์ศตวรรษที่ 21
หมวดหมู่:บุคคลจากมหาวิทยาลัยกรุงเทพ
หมวดหมู่:บุคคลในยุครัชกาลที่ 9
พระธรรมศีลาจารย์ (สุกรี สุตาคโม)

**พระธรรมศีลาจารย์** นามเดิม สุกรี ฉายา สุตาคโม เป็นพระราชาคณะชั้นธรรม อดีตเจ้าอาวาสวัดหนังราชวรวิหาร

## ประวัติ
**พระธรรมศีลาจารย์ (สุกรี สุตาคโม)** ท่านเกิดเมื่อวันที่ 13 มกราคม พ.ศ. 2470 บรรพชาเป็นสามเณรเมื่อวันที่ 5 เมษายน พ.ศ. 2486 ณ วัดม่วง ตำบลหลักสอง กิ่งอำเภอหนองแขม โดยมีพระวิเชียรกวี ( ฉัตร อินฺทสุวณฺโณ) วัดหนัง อำเภอบางขุนเทียน เป็นพระอุปัชณาย์ อยู่สำนักวัดม่วง ๑ พรรษา พระอุปัชณาย์ ขอให้มาอยู่วัดหนัง ได้ศึกษาเล่าเรียนปริยัติธรรมและบาลีเป็นนักธรรมชั้นโทและเปรียญธรรม 4 ประโยค

## อุปสมบท
ท่านได้อุปสมบทเมื่อวันที่ 7 มีนาคม พ.ศ. 2491 ณ พัทธสีมาวัดหนัง อำเภอบางขุนเทียน จังหวัดธนบุรี โดยมีพระวิเชียรกวี (ฉัตร) วัดหนัง เป็นพระอุปัชณาย์ พระสุนทรศีลสมาจาร (ผล คุตฺตจิตฺโต) วัดหนัง สมัยยังเป็นพระครูภาวนาภิรัตเป็นพระกรรมวาจาจารย์ พระบริหารบรมธาตุ (ประเสริฐ ธมฺมธีโร) วัดนางชี อำเภอภาษีเจริญ จังหวัดธนบุรี สมัยยังเป็นพระมหาประเสริฐ ป.ธ. 6 อยู่ที่วัดหนัง 

## กิจของสงฆ์
ในปี พ.ศ. 2503หลวงพ่อสุกรี ท่านได้รับตำแหน่งเป็นผู้ช่วยเจ้าอาวาสในตอนนั้น  และได้จำพรรษาอยู่ที่วัดหนัง ช่วยเจ้าอาวาสดูแลวัดจนเป็นเจ้าอาวาสวัดหนังในปี พ.ศ. 2512 นับเป็นเป็นลำดับที่ 8 และเริ่มต้นการปกครองดูแลวัดและได้รับตำแหน่งพระอุปัชฌาย์เมื่อปี พ.ศ. 2515  และเป็นเจ้าคณะเขตภาษีเจริญ - หนองแขมในปี พ.ศ. 2526 

## สมณศักดิ์
* พ.ศ.  2491  เป็น*พระครูสังฆรักษ์*
* พ.ศ.  2500  เป็น*พระครูปลัด*
* พ.ศ.  2503  เป็น*พระครูพิศาลสุตาคม*  (ผจล.ชท.)
* พ.ศ.  2508  เป็น*พระครูพิศาลสุตาคม*  (ผจล.ชอ.)
* พ.ศ.  2518  เป็นพระราชาคณะชั้นสามัญ (เปรียญ) ที่ *พระวิเชียรกวี*
* 5 ธันวาคม พ.ศ.  2533  เป็นพระราชาคณะชั้นราชที่ *พระราชรัตนโมลี ศรีสาธุกิจจาทร มหาคณิสสร บวรสังฆาราม คามวาสี*
* 10 มิถุนายน พ.ศ.  2539  เป็นพระราชาคณะชั้นเทพที่ *พระเทพวรมุนี ศีลาจารนิวิฐ ศาสนกิจจาทร มหาคณิสสร บวรสังฆาราม คามวาสี*
* 5 ธันวาคม พ.ศ.  2547  เป็นพระราชาคณะชั้นธรรมที่ *พระธรรมศีลาจารย์ พิศาลจิตตสังวร สุนทรธรรมธาดา วรกิจจานุกิจ มหาคณิสสร บวรสังฆาราม คามวาสี*

## มรณภาพ
พระธรรมศีลาจารย์ ถึงแก่มรณภาพด้วยโรคหลอดเลือดสมองแตก เมื่อวันที่ 11 มิถุนายน พ.ศ. 2552 เวลา 14:16 น. สิริอายุได้  พรรษา 61 สมเด็จวัดปากน้ำ (ช่วง)ไปในการพระราชทานเพลิงศพเมื่อวันที่ 20 กันยายน พ.ศ. 2552 ณ เมรุชั่วคราว วัดหนังราชวรวิหาร เขตจอมทอง กรุงเทพมหานคร

## อ้างอิง
* เจ้าอาวาสวัดหนังรูปที่ 8

 

หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 4 ประโยค
หมวดหมู่:เจ้าคณะอำเภอ
หมวดหมู่:เจ้าอาวาสวัดหนังราชวรวิหาร
ศีลาจารย์ (สุกรี
หมวดหมู่:บุคคลจากเขตบางแค
หมวดหมู่:เสียชีวิตจากโรคหลอดเลือดสมอง‎‎
ความเจ็บป่วยทางอารมณ์และจิตใจ

**ความเจ็บป่วยทางอารมณ์และจิตใจ** () เป็นศัพท์ที่มิใช่ศัพท์ทางการแพทย์ อธิบายความผิดปกติอย่างใดอย่างหนึ่งที่เกิดขึ้นเฉียบพลันและในระยะเวลาจำกัด โดยมากแล้วแสดงออกมาด้วยความหดหู่หรือกระวนกระวาย

## นิยาม
ความเจ็บป่วยทางอารมณ์และจิตใจมิได้ถูกนิยามอย่างเป็นทางการผ่านระบบการวินิจฉัยโรค อย่างเช่น DSM-IV หรือ ICD-10 และใกล้จะหายไปจากงานวิจัยทางวิทยาศาสตร์เกี่ยวข้องกับจิตเภท แม้ว่า "ความเจ็บป่วยทางอารมณ์และจิตใจ" ไม่จำเป็นต้องมีนิยามเข้มงวดหรือคงที่ การสำรวจบุคคลทั่วไปเสนอว่า คำดังกล่าวหมายความถึงความผิดปกติอย่างใดอย่างหนึ่งที่เกิดขึ้นเฉียบพลันภายในเวลาจำกัด ซึ่งรวมไปถึงอาการแสดงอย่างความกระวนกระวายหรือหดหู่ โดยทั่วไปแล้วถูกเร่งให้เกิดขึ้นจากสิ่งเร้าให้เกิดความเครียดภายนอก

บางกรณีจะถูกใช้ว่า "ความเจ็บป่วยทางอารมณ์และจิตใจ" เฉพาะเมื่อบุคคลไม่สามารถดำเนินชีวิตประจำวันได้เพราะยากที่จะปรับตัว

## สาเหตุ
สาเหตุของความเจ็บป่วยดังกล่าวนั้นหลากหลาย การศึกษาใน ค.ศ. 1996 พบว่า ปัญหากับความสัมพันธ์แบบใกล้ชิด เช่น การหย่าร้างหรือการแยกกันอยู่ เป็นเหตุให้เกิดความเจ็บป่วยทางอารมณ์และจิตใจมากถึง 24% ปัญหาจากที่ทำงานและโรงเรียนเป็นเหตุให้เกิดความเจ็บป่วย 17% ของกรณีทั้งหมด และปัญหาทางการเงินเป็น 11% การสำรวจเสนอว่า ในสหรัฐอเมริกา ปัญหาสุขภาพมีความสำคัญในการเป็นเหตุให้เกิดความเจ็บป่วยทางอารมณ์และจิตใจลดลง จากเดิมที่คิดเป็น 28% ใน ค.ศ. 1957 ลดเหลือ 12% ใน ค.ศ. 1976 และเพียง 5.6% ใน ค.ศ. 1996 แม้ในหมู่พวกเขาเอง ความเจ็บป่วยทางอารมณ์และจิตใจถูกมองว่าเป็น "ปัญหาสุขภาพ" โดยผู้เชี่ยวชาญส่วนใหญ่

## อ้างอิง

หมวดหมู่:ความเครียด
หมวดหมู่:ความผิดปกติทางอารมณ์
หมวดหมู่:โรควิตกกังวล
ตัวสร้างเลขสุ่มเทียมแบบบลัมบลัมชับ

**ตัวสร้างเลขสุ่มเทียมแบบบลัมบลัมชับ** (อังกฤษ : Blum Blum Shub) เป็นตัวสร้างเลขสุ่มเทียมที่ถูกสร้างขึ้นในปี 1986 โดย Lenore Blum, Manuel Blum และ Michael Shub  โดยมีเป้าหมายในการใช้ในด้านความปลอดภัยมากกว่าที่จะเอาไปใช้สุ่มตัวเลขจริงๆ
## รายละเอียด
โดยตัวสร้างเลขสุ่มเทียมแบบบลัมบลัมชับมีลำดับเป็น
:x_{n+1} = x_n^2 \bmod M
มีผลลัพธ์เป็นบิตที่มีความสำคัญน้อยที่สุด(LSB) ของ x_{n+1}
โดย M=pq โดย p และ q เป็นจำนวนเฉพาะขนาดใหญ่ไม่ซ้ำกัน และทั้งคู่จะสมภาคกับ 3 ภายใต้มอดูโล 4 

ลักษณะเฉพาะที่น่าสนใจของตัวสร้างเลขสุ่มเทียมแบบบลัมบลัมชับคือสามารถทีจะคำนวณหาค่า x_{i} ใดๆได้โดยตรง(ผ่านทฤษฎีบทของออยเลอร์)
:x_i = \left( x_0^{2^i \bmod \lambda(M)} \right) \bmod M

โดย \lambda มาจาก Carmichael function (ตามสมการ \lambda(M) = \lambda(p\cdot q) = \operatorname{lcm}(p-1, q-1))

## ด้านความปลอดภัย
ตัวสร้างเลขสุ่มนี้ไม่ได้เหมาะกับการนำมาใช้สุ่มค่ามาใช้แต่มีไว้ใช้เฉพาะเพื่อการเข้ารหัส(วิทยาการเข้ารหัสลับ) เพราะทำได้ค่อนข้างช้า อย่างไรก็ตามก็ยังมีวิธีที่จะลดรูปความซับซ้อนในรูปแบบการคำนวณไปเป็นความซับซ้อนในรูปแบบการคำนวณของปัญหา Quadratic residuosity problem เพื่อที่จะแก้รหัสนี้จำเป็นต้องรู้ตัวประกอบของค่าโมดูลัส ความยากในการถอดรหัสตัวประกอบจำนวนเต็มนั้นถือเป็นความปลอดภัยอย่างหนึ่ง
เนื่องจากความยากในการถอดรหัสนั้นเองตัวสร้างเลขสุ่มเทียมแบบบลัมบลัมชับที่ใช้ M ขนาดใหญ่นั้นจะมีค่าออกมาแตกต่างกับค่าสุ่มอื่นๆ ที่สามารถแก้ปัญหาด้วยการคำนวณต่างๆ ตัวสร้างเลขสุ่มเทียมแบบบลัมบลัมชับจึงถูกนำไปใช้ในด้านการออกแบบด้านความปลอดภัย โดยมีระบบความปลอดภัยเป็นปัญหาการแยกตัวประกอบเช่นเดียวกับการเข้ารหัสแบบ RSA
## ตัวอย่าง
ให้ M = 11*19 = 209 ค่า x_0= 9 จะได้
*x_1 = 9^2 mod 209 = 81
*x_2 = 81^2 mod 209 = 82
*x_3 = 82^2 mod 209 = 36
*x_4 = 36^2 mod 209 = 42
*x_5 = 42^2 mod 209 = 92
*x_6 = 92^2 mod 209 = 104
*x_7 = 104^2 mod 209 = 157
*x_8 = 157^2 mod 209 = 196
*x_9 = 196^2 mod 209 = 169
*x_{10} = 169^2 mod 209 = 137
*x_{11} = 137^2 mod 209 = 168
*x_{12} = 168^2 mod 209 = 9

## อ้างอิง
* Lenore Blum, Manuel Blum, and Michael Shub. "A Simple Unpredictable Pseudo-Random Number Generator", *SIAM Journal on Computing*, volume 15, pages 364-383, May 1986.
* Lenore Blum, Manuel Blum, and Michael Shub. "Comparison of two pseudo-random number generators", *Advances in Cryptology: Proceedings of Crypto '82*. Available as Google book.
* Martin Geisler, Mikkel Krøigård, and Andreas Danielsen. "About Random Bits", December 2004.  Available as PDF  and Gzipped Postscript .

## ลิ้งภายนอก
*http://neohumanism.org/b/bl/blum_blum_shub.html
*https://www.cs.indiana.edu/~kapadia/project2/node11.html
*http://www.powerbasic.com/support/pbforums/showthread.php?t=19206

หมวดหมู่:วิทยาการเข้ารหัสลับ
อูบุนตูซอฟต์แวร์เซ็นเตอร์

**อูบุนตูซอฟต์แวร์เซ็นเตอร์** () หรือชื่อย่อว่า **ซอฟต์แวร์เซ็นเตอร์** (Software Center) เป็นระบบที่หยุดพัฒนาสำหรับAPT/dpkg ระบบจัดการแพคเกจ เป็นซอฟต์แวร์แบบฟรีที่เขียนด้วยภาษาไพทอน, PyGTK/PyGObject ตามฐานของ GTK

ตัวโปรแกรมถูกสร้างเพื่อเพิ่มและจัดการคลังซอฟต์แวร์ เช่นเดียวกันกับ อูบุนตู Personal Package Archives (PPA) และผู้ใช้สามารถซื้อการใช้งานเชิงพาณิชย์ได้

การพัฒนาสิ้นสุดลงใน ค.ศ. 2015 และในอูบุนตู 16.04 LTS มันถูกเปลี่ยนเป็นกะโนมซอฟต์แวร์

## ดูเพิ่ม
* อูบุนตูวัน

## อ้างอิง

## แหล่งข้อมูลอื่น

* Ubuntu Apps Directory
* wiki.ubuntu.com/SoftwareCenter
* Ubuntu Software Center versions history

หมวดหมู่:Dpkg
หมวดหมู่:ซอฟต์แวร์แบบฟรีที่เขียนด้วยภาษาไพทอน
หมวดหมู่:ซอฟต์แวร์ตัวจัดการแพคเกจที่ใช้ GTK
หมวดหมู่:แพลตฟอร์มการกระจายซอฟต์แวร์
หมวดหมู่:ซอฟต์แวร์ที่ใช้ PyGObject
หมวดหมู่:อูบุนตู
ความเครียด (ชีววิทยา)

**ความเครียด** ในความหมายทางจิตวิทยาและชีววิทยา เป็นคำยืมจากวิชาฟิสิกส์และวิศวกรรม ใช้ในบริบททางชีววิทยาครั้งแรกในคริสต์ทศวรรษ 1930 ซึ่งในทศวรรษหลังได้กลายมาเป็นคำใช้ทั่วไปในการสนทนา ความเครียดหมายความถึงผลสืบเนื่องจากการที่สิ่งมีชีวิต (ทั้งมนุษย์และสัตว์อื่น) ไม่สามารถตอบสนองอย่างพอเหมาะกับความต้องการทางจิต อารมณ์หรือกายได้อย่างพอเหมาะ ไม่ว่าจะเป็นจริงหรือสมมติขึ้น

สัญญาณของความเครียดอาจเกี่ยวเนื่องกับการรู้ทางอารมณ์ ทางกาย หรือทางพฤติกรรม สัญญาณอื่นมีตั้งแต่การตัดสินใจที่เลว ทัศนคติแง่ลบทั่วไป การวิตกกังวลเกินไป อารมณ์แปรปรวน หงุดหงิดฉุนเฉียวง่าย ภาวะกายใจไม่สงบ การไม่สามารถพักผ่อนได้ ความรู้สึกโดดเดี่ยว การปลีกตัวหรือภาวะซึมเศร้า การปวดและความเจ็บปวด ท้องร่วงหรือท้องผูก อาการคลื่นไส้ เวียนศีรษะ เจ็บที่หน้าอก หัวใจเต้นเร็ว กินมากเกินหรือไม่พอ นอนมากเกินหรือไม่พอ การหลีกหนีสังคม การผลัดวันประกันพรุ่งหรือปฏิเสธความรับผิดชอบ การเพิ่มปริมาณบริโภคแอลกอฮอล์ นิโคตินหรือยาเสพติด และพฤติกรรมทางประสาท อย่างการกัดเล็บและการเจ็บที่คอ

## อ้างอิง

ความเครียด
หมวดหมู่:ระบบต่อมไร้ท่อ
ความเครียด

**ความเครียด** อาจหมายถึง
* ความเครียด (กลศาสตร์) การวัดการเปลี่ยนรูปของวัตถุที่เกิดจากแรงภายนอกมากระทำ โดยแสดงการกระจัดสัมพัทธ์ระหว่างอนุภาคในวัตถุ
* ความเครียด (จิตวิทยา) เป็นความรู้สึกตึง/ล้าทางใจ หรือการเสียศูนย์/ความสมดุลทางใจที่มีมาก่อน เนื่องจากการได้รับสิ่งเร้า/ปัจจัยไม่ว่าทางกายหรือใจ ไม่ว่าจะภายนอกหรือภายใน ไม่ว่าจะเป็นอันตรายจริง ๆ หรือไม่ เช่น อากาศร้อน ถูกติเตียนต่อหน้าสาธารณชน หรือได้รับสิ่งเร้า/ประสบการณ์อื่น ๆ ที่ไม่น่าชอบใจ และโดยทั่วไปหมายถึงอารมณ์เชิงลบซึ่งบุคคลปกติพยายามจะหลีกเลี่ยง เป็นอารมณ์ที่เกิดพร้อมกับการปรับตัวทางสรีรภาพ ทางประชาน และทางพฤติกรรม
* ความเครียด (ชีววิทยา) หมายความถึงผลสืบเนื่องจากการที่สิ่งมีชีวิต (ทั้งมนุษย์และสัตว์อื่น) ไม่สามารถตอบสนองอย่างพอเหมาะกับความต้องการทางจิต อารมณ์หรือกายได้อย่างพอเหมาะ ไม่ว่าจะเป็นจริงหรือสมมติขึ้น การที่สิ่งมีชีวิตไม่สามารถตอบสนองอย่างพอเหมาะต่อความต้องการทางกายหรือจิต

หมวดหมู่:ความเครียด
ปลาบู่เกาะสุรินทร์

**ปลาบู่เกาะสุรินทร์** หรือ **ปลาบู่ปาปัวนิวกินี** (; ) เป็นปลาน้ำจืดชนิดหนึ่ง  อยู่ในวงศ์ปลาบู่ทราย (Eleotridae) จัดเป็นเพียงชนิดเดียวเท่านั้นที่อยู่ในสกุล *Giuris*

มีรูปร่างคล้ายปลาบู่ทั่วไปผสมกับปลาช่อน คือ มีส่วนหัวใหญ่และกลมมน เป็นปลาที่มีสีสันสวยงามมากชนิดหนึ่ง ลำตัวเป็นสีเหลืองอมส้ม มีจุดประสีส้มและสีฟ้าอมน้ำเงิน ที่แก้มและคางมีสีส้มสด ครีบต่าง ๆ เป็นสีฟ้าหรือน้ำเงินแลดูสวยงาม 

มีขนาดความยาวเต็มที่ 40 เซนติเมตร ขนาดโดยเฉลี่ยประมาณ 20-25 เซนติเมตร ตัวผู้มีครีบและมีสีสดสวยกว่าตัวเมียอย่างเห็นได้ชัดเจน 

เป็นปลาที่พบแพร่กระจายพันธุ์อย่างกว้างขวาง โดยพบในลำธารหรือบริเวณปากแม่น้ำที่เป็นน้ำกร่อยติดกับทะเล ตั้งแต่ชายฝั่งมหาสมุทรอินเดียจากแอฟริกาตอนใต้ถึงอินโดนีเซีย  รวมถึงหมู่เกาะต่าง ๆ ในมหาสมุทรแปซิฟิก เช่น ปาปัวนิวกินี, เมลานีเซีย, ปาเลา, เกาะเซเลบีส, เกาะโอกินาวา ไปจนถึงตอนเหนือของออสเตรเลีย ส่วนในประเทศไทยพบเพียงที่เดียว คือ ในลำธารที่หมู่เกาะสุรินทร์ ในเขตทะเลอันดามัน

เป็นปลาที่กินสัตว์น้ำขนาดเล็กต่าง ๆ รวมถึงแมลงน้ำ เป็นอาหาร ฟักไข่และวัยอ่อนเจริญเติบโตในทะเล ก่อนจะอพยพเข้าสู่น้ำจืดหรือน้ำกร่อยเมื่อเจริญวัยขึ้น

นิยมเลี้ยงเป็นปลาสวยงาม ถือเป็นปลาที่มีความสวยงาม เลี้ยงได้ง่าย เนื่องจากอุปนิสัยที่ไม่หลบซ่อนตัว และไม่ดุร้ายก้าวร้าวต่อปลาอื่นในที่เลี้ยง อีกทั้งยังกินอาหารสำเร็จรูปได้อีกด้วย

## อ้างอิง

## แหล่งข้อมูลอื่น
*รูปและข้อมูลจาก fishbase.org

หมวดหมู่:วงศ์ปลาบู่ทราย
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
หมวดหมู่:ปลาที่พบในประเทศไทย
พฤติกรรม

**พฤติกรรม** หมายความถึง การแสดงและกิริยาท่าทางซึ่งสิ่งมีชีวิต ระบบหรืออัตลักษณ์ประดิษฐ์ ที่เกิดร่วมกันกับสิ่งแวดล้อม ซึ่งรวมระบบอื่นหรือสิ่งมีชีวิตโดยรวมเช่นเดียวกับสิ่งแวดล้อมทางกายภาพ พฤติกรรมเป็นการตอบสนองของระบบหรือสิ่งมีชีวิตต่อสิ่งเร้าหรือการรับเข้าทั้งหลาย ไม่ว่าจะเป็นภายในหรือภายนอก มีสติหรือไม่มีสติระลึก ชัดเจนหรือแอบแฝง และโดยตั้งใจหรือไม่ได้ตั้งใจ

## ชีววิทยา
ในมนุษย์ เชื่อกันว่าพฤติกรรมส่วนใหญ่อยู่ภายใต้การควบคุมของระบบต่อมไร้ท่อและระบบประสาท และเป็นที่เชื่อกันทั่วไปว่า ความซับซ้อนในพฤติกรรมของสิ่งมีชีวิตสัมพันธ์กับความซับซ้อนของระบบประสาท ทั่วไปแล้ว สิ่งมีชีวิตที่มีระบบประสาทซับซ้อนกว่ามีความสามารถสูงกว่าในการเรียนรู้การตอบสนองใหม่ ๆ และดังนั้น จึงสามารถปรับเปลี่ยนพฤติกรรมได้

พฤติกรรมมีทั้งที่มีมาแต่กำเนิดหรือเกิดจากการเรียนรู้ อย่างไรก็ตาม การวิจัยปัจจุบันในโครงการจุลินทรีย์มนุษย์ (Human Microbiome Project) ชี้ความเป็นไปได้ที่ว่า พฤติกรรมมนุษย์อาจถูกควบคุมโดยองค์ประกอบของประชากรจุลินทรีย์ภายในร่างกายมนุษย์

พฤติกรรมสามารถถือได้ว่าเป็นการแสดงออกของสิ่งมีชีวิตซึ่งเปลี่ยนแปลงความสัมพันธ์กับสิ่งแวดล้อมรอบตัว พฤติกรรมนำสัญญาณออกจากสิ่งมีชีวิตสู่สิ่งแวดล้อม

## จิตวิทยา
พฤติกรรมมนุษย์ และพฤติกรรมของสิ่งมีชีวิตอื่นและกลไก สามารถเป็นได้ทั้งที่พบได้ทั่วไป ผิดปกติ ยอมรับได้ หรือยอมรับไม่ได้ มนุษย์ประเมินการยอมรับได้ของพฤติกรรมโดยใช้บรรทัดฐานทางสังคมและควบคุมพฤติกรรมด้วยวิธีการควบคุมทางสังคม ในทางสังคมวิทยา พฤติกรรมถูกมองว่าไม่มีความหมาย คือ การไม่ถูกชี้นำโดยบุคคลอื่นและดังนั้นจึงเป็นการแสดงออกที่พื้นฐานที่สุดของมนุษย์ แม้ว่าพฤติกรรมสามารถมีส่วนในการวินิจฉัยความผิดปกติ อาทิ กลุ่มอาการออทิซึม (autism spectrum disorders) พฤติกรรมสัตว์ได้รับการศึกษาในจิตวิทยา พฤติกรรมวิทยา นิเวศวิทยาพฤติกรรม และชีวสังคมวิทยาเปรียบเทียบ ตามค่านิยมทางจริยธรรม พฤติกรรมมนุษย์ยังอาจขึ้นอยู่กับพฤติกรรมทั่วไป ผิดปกติ ที่ยอมรับได้หรือยอมรับไม่ได้ของผู้อื่น

พฤติกรรมกลายมาเป็นแนวคิดที่สำคัญในจิตวิทยาคริสต์ศตวรรษที่ 20 ด้วยการปรากฏขึ้นของกระบวนทัศน์ ที่ในภายหลังรู้จักกันในชื่อ "พฤติกรรมนิยม" (behaviorism) พฤติกรรมนิยมเป็นปฏิกิริยาต่อต้านจิตวิทยาที่ว่าด้วยองค์ประกอบของจิต (faculty psychology) ซึ่งมีวัตถุประสงค์เพื่อมองลึกเข้าไปในจิตใจหรือทำความเข้าใจจิตใจโดยปราศจากประโยชน์ของการทดสอบทางวิทยาศาสตร์ พฤติกรรมนิยมตั้งมั่นในการทำงานเฉพาะแต่กับสิ่งที่มองเห็นหรือจับต้องได้ และในมุมมองแรกเริ่มของจอห์น บี. วัตสัน ผู้ก่อตั้งสาขาวิชาดังกล่าว ไม่มีสิ่งใดจะอนุมานได้ในเรื่องธรรมชาติของอัตลักษณ์ที่เป็นก่อให้เกิดพฤติกรรมนั้น การเปลี่ยนแปลงมุมมองของวัตสันต่อมาและ "การวางเงื่อนไขแบบดั้งเดิม" นำไปสู่การเป็นที่นิยมของการวางเงื่อนไขของผลของการกระทำ (operant conditioning) หรือ "พฤติกรรมนิยมสุดขั้ว" (radical behaviorism)

## อ้างอิง


หมวดหมู่:คำศัพท์การศึกษา
พระราชวชิรรังษี (ขวัญชัย นิติสาโร)

** พระราชวชิรรังษี (ขวัญชัย นิติสาโร ป.ธ.๙)** เกิดเมื่อวันที่ 5 กันยายน พ.ศ. 2519 ได้ศึกษาเล่าป.ธ. ๓ ที่ วัดพิชโสภาราม สำนักเรียนคณะจังหวัดอุบลราชธานี ในปี พ.ศ. 2535  และได้เรียนป.ธ. ๖ วัดหนัง ราชวรวิหาร สำนักเรียนวัดราชโอรสาราม  และท่านได้ศึกษาป.ธ. ๙ วัดหนัง ราชวรวิหาร สำนักเรียนวัดสร้อยทอง ท่านได้บรรพชาเป็นสามเณรเมื่อวันที่ 9 เมษายน พ.ศ. 2532 วัดพิชโสภาราม บ้านแก้งเหนือ ตำบลแก้งเหนือ อำเภอเขมราฐ จังหวัดอุบลราชธานีหลวงพ่อขวัญชัยได้เข้าอุปสมบทเมื่อวันที่ 27 เมษายน พ.ศ. 2541 โดยมี  พระธรรมศีลาจารย์ เป็นพระอุปัชฌาย์  พระครูวิธานวรกิจ เป็นพระกรรมวาจาจารย์ และ พระครูปลัดศีลวรวัฒน์ เป็นพระอนุสาวนาจารย์ จากนั้นท่านก็ได้ศึกษาพระธรรมต่อจากนั้นหลังจากอุปสมบทมาได้ 1 ปี ท่านได้เข้ารับตำแหน่งเป็นเลขาเจ้าคณะเขตภาษีเจริญ  และในขณะนั้นท่านก็เป็นผู้ช่วยเจ้าอาวาสวัดหนังในปี พ.ศ. 2550  และในช่วงปี พ.ศ. 2552 เจ้าอาวาสอาพาธ ท่านจึงรับหน้าที่รักษาการเจ้าอาวาสชั่วคราวจนเมื่อ หลวงพ่อสุกรี ถึงแก่มรณภาพในปี พ.ศ. 2553 ทางคณะสงฆ์จึงแต่งตั้งท่านขึ้นเป็นเจ้าอาวาสวัดหนังเป็นรูปที่ 9 ในตลอดเวลาที่ท่านเป็นเจ้าอาวาสมาจนถึงปัจจุบัน ท่านได้ดูแลเอาใจใส่วัดเป็นอย่างดี และจนทำให้วัดหนังนี้มีแต่คนมาสวดมนต์ และ ฟังธรรม และท่านก็จะมีการแสดงปาฏิโมกข์ ซึ่งเป็นสิ่งที่ท่านถนัดมากที่สุด

## อ้างอิง

* พระวิเชียรโมลี

ข
หมวดหมู่:บุคคลที่ยังมีชีวิตอยู่
กึนน์บีเอิร์นฟเยลด์

**กึนน์บีเอิร์นฟเยลด์** () เป็นภูเขาที่สูงที่สุดของเกาะกรีนแลนด์ และเป็นภูเขาที่สูงที่สุดในอาร์กติกเซอร์เคิล ตั้งอยู่ทางตะวันออกของเกาะ มักระบุความสูง 3,700 เมตร (12,100 ฟุต) แต่ความจริงแล้ว ความสูงจริงอาจมีการเปลี่ยนแปลงบ้างเล็กน้อย ภูเขาตั้งชื่อตาม Gunnbjorn Ulfsson ชาวไวกิงที่เป็นชาวยุโรปคนแรกที่มาถึงกรีนแลนด์

หมวดหมู่:ภูเขาในกรีนแลนด์
หมวดหมู่:จุดสูงสุดของประเทศ
หมู่เกาะการีมุนจาวา

**หมู่เกาะการีมุนจาวา** () เป็นหมู่เกาะในประเทศอินโดนีเซีย ตั้งอยู่ในทะเลชวา ห่างจากเมืองเจอปาราไปทางทิศตะวันตกเฉียงเหนือราว 80 กิโลเมตร ประกอบด้วยเกาะเล็ก ๆ 27 เกาะ เกาะสำคัญได้แก่เกาะการีมุน หมู่เกาะต่าง ๆ มีประชากร 6,632 คน (ข้อมูล ค.ศ. 1997) ที่อาศัยอยู่ใน 7 เกาะ

## อ้างอิง

หมวดหมู่:เกาะในประเทศอินโดนีเซีย
หมวดหมู่:จังหวัดชวากลาง
หมวดหมู่:หมู่เกาะซุนดาใหญ่
หมวดหมู่:ทะเลชวา
วันรักประเทศชาติ

ในสหรัฐอเมริกา **วันรักชาติ** () ตรงกับวันที่ 11 กันยายนของทุกปี กำหนดขึ้นเพื่อรำลึกถึงผู้เสียชีวิต 2,977 คนในเหตุวินาศกรรม 11 กันยายน พ.ศ. 2544 แต่เดิมวันนี้เรียกว่า วันสวดมนต์และรำลึกถึงเหยื่อเหตุวินาศกรรมก่อการร้าย 11 กันยายน พ.ศ. 2544

## ประวัติ
มติร่วมที่ 71 ของสภาผู้แทนราษฎรแห่งสหรัฐอเมริกาได้รับความเห็นชอบด้วยคะแนนเสียง 407-0 (ไม่ลงคะแนน 25 เสียง) เมื่อวันที่ 25 ตุลาคม พ.ศ. 2544 ซึ่งมีใจความร้องขอให้ประธานาธิบดีกำหนดให้วันที่ 11 กันยายนของทุกปีเป็น "วันรักชาติ" ประธานาธิบดี จอร์จ ดับเบิลยู. บุช ลงนามผ่านมติเป็นกฎหมายเมื่อวันที่ 18 ธันวาคม พ.ศ. 2544 (เป็นกฎหมายมหาชน 107-89) วันที่ 4 กันยายน พ.ศ. 2545 ประธานาธิบดีบุชใช้อำนาจตามมติและกำหนดให้วันที่ 11 กันยายน พ.ศ. 2545 เป็นวันรักชาติ

ในวันนี้ ประธานาธิบดีกำหนดว่า ธงชาติอเมริกาจะถูกลดลงครึ่งเสาที่บ้านแต่ละหลังในสหรัฐ ที่ทำเนียบขาว ตลอดจนอาคารและสถานที่ทำการของรัฐบาลสหรัฐอเมริกาทุกแห่ง และในต่างประเทศ ประธานาธิบดียังขอให้ชาวอเมริกันยืนไว้อาลัยเริ่มตั้งแต่เวลา 8.46 น. (เขตเวลาตะวันออก) อันเป็นเวลาซึ่งเครื่องบินลำแรกชนตึกเหนือของอาคารแฝดเวิลด์เทรดเซ็นเตอร์ เมื่อวันที่ 11 กันยายน พ.ศ. 2544

## อ้างอิง

## แหล่งข้อมูลอื่น

* Text of the statute
** Public Law 107-89
** 
* 2001 proclamation, 2002, 2003, 2004, 2005, 2006, 2007, 2008, , 2010, 2011
* Detailed information on the bill from THOMAS 
* U.S. Army's Patriot Day Website

หมวดหมู่:วันหยุดในสหรัฐ
หมวดหมู่:วันสำคัญในเดือนกันยายน
กาฐิยาวาร

**กาฐิยาวาร** (; ) เป็นคาบสมุทรในรัฐคุชราต ประเทศอินเดีย ตั้งอยู่ทางตะวันตกของรัฐ อาณาเขตทิศเหนือติดต่อกับที่ลุ่มชื้นแฉะรันน์ออฟกัจฉ์ ทิศตะวันออกจดอ่าวขัมภัต ทิศใต้และทิศตะวันตกจดทะเลอาหรับ

มนุษย์ยุคหินเป็นชนกลุ่มแรกที่เข้ามาตั้งถิ่นฐานในคาบสมุทรนี้ ต่อมาเมื่อ 3,000-2,000 ปีก่อนคริสต์ศักราชเป็นที่อยู่ของชนเผ่าอารยธรรมหรปะ หลังจากนั้นมีราชวงศ์หลายราชวงศ์ปกครองสืบต่อกันมา เช่น ราชวงศ์เมารยะ ราชวงศ์สักกะ ราชวงศ์คุปตะ อยู่ภายใต้การปกครองของมุสลิมในคริสต์ศตวรรษที่ 13 จากนั้นรวมเป็นหนึ่งของจักรวรรดิโมกุลในคริสต์ศตวรรษที่ 16 ต่อมาชาวมราฐาได้เข้ายึดครองในคริสต์ศตวรรษที่ 18

ในปี ค.ศ. 1820 ยอมอยู่ในความคุ้มครองของอังกฤษ ใน ค.ศ. 1948 พื้นที่ส่วนใหญ่รวมอยู่ในแคว้นเสาราษฏระ และในปี ค.ศ. 1960 กลายเป็นส่วนหนึ่งของรัฐคุชราตหลังจากมีการแยกรัฐบอมเบย์ออกเป็น 2 ส่วน

หมวดหมู่:ธรณีสัณฐานในประเทศอินเดีย
ทะเลโบฟอร์ต

**ทะเลโบฟอร์ต** (; อิญูปีอัก: *Taġiuq*; ) เป็นทะเลชายอาณาเขต ส่วนหนึ่งของมหาสมุทรอาร์กติก ตั้งอยู่ทางเหนือของยูคอนและรัฐอะแลสกา และทางตะวันตกของเกาะแบงส์ในกลุ่มเกาะอาร์กติก ทะเลตั้งชื่อตามนักอุทกศาสตร์ เซอร์ฟรานซิส โบฟอร์ต ทะเลมีส่วนลึกสุดที่ 4,683 เมตร

## อ้างอิง

## บรรณานุกรม
* L. S. Parsons, William Henry Lear, National Research Council of Canada Perspectives on Canadian marine fisheries management, NRC Research Press, 1993 

## อ่านเพิ่ม
* 
* 
* 
* 

## แหล่งข้อมูลอื่น
* Sea Ice in the Beaufort Sea  from *[[NASA Earth Observatory]]*
* CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery

หมวดหมู่:มหาสมุทรอาร์กติก
หมวดหมู่:แหล่งน้ำในประเทศแคนาดา
โบฟอร์ต
หมวดหมู่:น่านน้ำที่เป็นข้อพิพาท
หมวดหมู่:อาณาเขตที่เป็นข้อพิพาทในทวีปอเมริกาเหนือ
หมวดหมู่:ยูคอน
หมวดหมู่:แหล่งน้ำในรัฐอะแลสกา
หมวดหมู่:เขตแดนแคนาดา–สหรัฐ
พระพุทธวิถีนายก (เพิ่ม ปุญฺญวสโน)

**พระพุทธวิถีนายก** นามเดิม **เพิ่ม** ฉายา **ปุญฺญวสโน**

## ประวัติ
**พระพุทธวิถีนายก** หรือ **หลวงปู่เพิ่ม** หรือ  เกิดเมื่อวันที่ 28 มกราคม พ.ศ. 2430 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว บรรพชาเป็นสามเณรเมื่อปี พ.ศ. 2437 ขณะมีอายุได้ 8 ปี บวชเป็นสามเณรมาอยู่จนถึงอายุบวชเมื่อวันที่ 12 กรกฎาคม พ.ศ.  2450 ท่านได้เข้าทำพิธีอุปสมบทเป็นพระภิกษุ ณ พัทธสีมาวัดกลางบางแก้ว โดยมีสมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ครั้งยังดำรงสมณศักดิ์เป็นสมเด็จพระวันรัตเป็นพระอุปัชฌาย์ พระอธิการจอม เจ้าอาวาสวัดตุ๊กตา เป็นพระกรรมวาจาจารย์ พระครูทักษิณานุกิจ วัดสรรเพชญ์ เป็นพระอนุสาวนาจารย์ หลังจากนั้น ท่านได้ศึกษาพระธรรมวินัยอยู่ที่วัดกลางบางแก้วตลอดมา และท่านก็เป็นลูกศิษย์เอกของพระพุทธวิถีนายก (บุญ ขนฺธโชติ) ท่านได้อยู่รับใช้หลวงปู่บุญ จนกระทั่งหลวงปู่บุญท่านมรณภาพลงในปี พ.ศ. 2478 จากนั้นก็มีเจ้าอาวาสรักษาการอยู่ประมาณ 4 ปีต่อจากนั้น 

## สมณศักดิ์
หลวงปู่เพิ่ม ได้รับสมณศักดิ์และตำแหน่งในคณะสงฆ์ดังนี้
* 5 กุมภาพันธ์ พ.ศ. 2481 เป็นเจ้าอาวาสวัดกลางบางแก้ว
* 4 ธันวาคม 2482 ได้รับตราตั้งเป็นพระอุปัชฌาย์ ในเขตอำเภอนครชัยศรี
* 8 เมษายน 2483 ได้รับแต่งตั้งเป็นเจ้าคณะอำเภอนครชัยศรี
* 1 มีนาคม พ.ศ. 2489 เป็นพระครูสัญญาบัตรที่ *พระครูพุทธวิถีนายก*
* 5 ธันวาคม 2495 เป็นพระครูชั้นเอก ในราชทินนามเดิม
* 5 ธันวาคม พ.ศ. 2503 เป็นพระราชาคณะชั้นสามัญที่ *[[พระพุทธวิถีนายก]]*

หลวงปู่เพิ่มท่านได้สร้างวัตถุมงคลที่รู้จักมีดังนี้
# ตะกรุดและเบี้ยแก้ 
# รุ่นสาม พ.ศ. 2513
# เหรียญพัดยศ พ.ศ. 2517
ตลอดระยะเวลาที่ผ่านมาได้ดำรงสมณเพศอย่างเคร่งครัดด้วยศี ลาจารวัตรเป็นที่เลื่อมใสศรัทธาแก่ประชาชนทั่วไป เสียสละตนเพื่อประโยชน์แก่สังคม สร้างคุณอเนกแก่กุลบุตร กุลธิดา ด้วยการก่อสร้างและทำนุบำรุงการศึกษาให้เจริญงอกงามไพบูลย์ นับว่าท่านได้สร้างคุณงามความดีไว้ไพศาลยิ่ง เมื่อกาลที่ท่านต้องจากไปก็ยังความเศร้าสลดแก่บรรดาสานุศิษย์และประชาชนที่ เคารพนับถือท่านอย่างยิ่ง  หลวงปู่เพิ่ม ท่านมรณภาพในวันที่ 6 มกราคม พ.ศ. 2526 สิริอายุได้ 96 ปี 75 พรรษา

## อ้างอิง
# ประวัติหลวงปู่เพิ่ม วัดกลางบางแก้ว 
# หลวงปู่เพิ่ม วัดกลางบางแก้ว 
# ลำดับเจ้าอาวาส 

พิ่ม
หมวดหมู่:เจ้าคณะอำเภอ
หมวดหมู่:เจ้าอาวาสวัดในจังหวัดนครปฐม
หมวดหมู่:เกจิอาจารย์
หมวดหมู่:ภิกษุจากจังหวัดนครปฐม
ตราแผ่นดินของนิวซีแลนด์

**[[ตราแผ่นดิน]]ของ[[นิวซีแลนด์]]** (เรียกอีกชื่อหนึ่งว่า **ตราแผ่นดินแห่งอาณาจักร**) ใช้โดยรัฐบาลแห่งนิวซีแลนด์. ประกาศใช้อย่างเป็นทางการโดย สมเด็จพระเจ้าจอร์จที่ 5 เมื่อวันที่ 26 กันยายน พ.ศ. 2454 และ แก้ไขแบบตราเพิ่มเติมโดย สมเด็จพระราชินีนาถเอลิซาเบธที่ 2 เมื่อพ.ศ. 2499

## ประวัติ

## การออกแบบ

## ดูเพิ่ม
* ธงชาตินิวซีแลนด์
* สีประจำชาตินิวซีแลนด์

## อ้างอิง

## แหล่งข้อมูลอื่น

* New Zealand coat of arms with extended history and images
* MCH page on the Coat of Arms 
* Blazon at Encyclopaedia of New Zealand 1966
*[Zealandia, Britannia's daughter: the woman symbolising New Zealand (particularly in the early twentieth century) by [Denis Glover].]  
 

นิวซีแลนด์
หมวดหมู่:สัญลักษณ์ของประเทศนิวซีแลนด์
ตราแผ่นดินของออสเตรเลีย

**[[ตราแผ่นดิน]]ของ[[ออสเตรเลีย]]** (เรียกอีกชื่อหนึ่งว่า **ตราแผ่นดินแห่งเครือรัฐ**) ใช้โดยรัฐบาลแห่งออสเตรเลีย. ประกาศใช้อย่างเป็นทางการโดย สมเด็จพระเจ้าเอ็ดเวิร์ดที่ 7 เมื่อวันที่ 7 พฤษภาคม พ.ศ. 2451 และ แก้ไขแบบตราเพิ่มเติมโดย สมเด็จพระเจ้าจอร์จที่ 5 เมื่อวันที่  19 กันยายน พ.ศ. 2455 แต่ในบางโอกาสยังมีการใช้ตราแผ่นดินในสมัยสมเด็จพระเจ้าเอ็ดเวิร์ดที่ 7 เป็นกรณี, และตราแผ่นดินยังอยู่บน เหรียญ6เพนนีออสเตรเลีย ซึ่งใช้จนถึง พ.ศ. 2509.

## การออกแบบ

## ประวัติ

## การใช้

## ดูเพิ่ม
* ธงชาติออสเตรเลีย
* แอดวานซ์ออสเตรเลียแฟร์
* สีประจำชาติออสเตรเลีย

## อ้างอิง

## แหล่งข้อมูลอื่น

*Official website with more information 
*National Archives of Australia. Papers relating to the Commonwealth Coat of Arms 
* Online Exhibition commemorating the Centenary of the NSW Coat of Arms 1906-2006  The designer of the NSW Coat of Arms, William Gullick, was also involved in the creation of the Australian Coat of Arms

ออสเตรเลีย
ออสเตรเลีย
หมวดหมู่:สัญลักษณ์ของประเทศออสเตรเลีย
กีแลน ดอม็องแฌ

**เจ้าหญิงกีแลนแห่งโมนาโก** () หรือ **กีแลน ดอม็องแฌ** (; 13 ตุลาคม ค.ศ. 1900 - 30 เมษายน ค.ศ. 1991) เป็นนักแสดงตลกหญิงชาวฝรั่งเศส และเป็นพระชายาตามกฎหมายของเจ้าชายหลุยส์ที่ 2 องค์อธิปัตย์แห่งโมนาโก

## พระประวัติ
เจ้าหญิงกีแลนมีพระนามเต็มว่า **กีแลน มารี ฟร็องซัว ดอม็องแฌ** () ประสูติเมื่อวันที่ 13 ตุลาคม ค.ศ. 1900 ที่เมืองแร็งส์ ประเทศฝรั่งเศส เป็นธิดาของพันเอก รอแบร์ โฌแซ็ฟ ดอม็องแฌ กับมารี หลุยส์ เมอนีเย

กีแลนเสกสมรสครั้งแรกกับปอล ดีย์ ในปี ค.ศ. 1923 หลังดีย์เสียชีวิต ก็ทรงคบหากับอังเดร บรูเล นักแสดงชาวฝรั่งเศส และมีบุตรด้วยกัน 1 คน ชื่อ ฌ็อง บรูเล

ต่อมากีแลนเสกสมรสกับเจ้าชายหลุยส์ที่ 2 องค์อธิปัตย์แห่งโมนาโก เมื่อวันที่ 24 กรกฎาคม ค.ศ. 1946 นับเป็นครั้งแรกของราชวงศ์กรีมัลดีที่ฝ่ายเจ้าสาวให้สินสอดแก่ฝ่ายเจ้าบ่าว ทั้งสองไม่มีพระโอรส-ธิดาร่วมกัน แต่พระสวามีมีพระธิดานอกสมรสกับนักแสดงคาบาเรต์คนหนึ่ง คือ เจ้าหญิงชาร์ล็อต ดัชเชสแห่งวาล็องตีนัว

เจ้าหญิงกีแลนแห่งโมนาโก สิ้นพระชนม์เมื่อวันที่ 30 เมษายน ค.ศ. 1991 ณ เนอยี-ซูร์-แซน ประเทศฝรั่งเศส สิริพระชันษา 90 ปี

## พระเกียรติยศ
thumb|ตราอาร์มของเจ้าหญิงกีแลน
### พระอิสริยยศ
* 13 ตุลาคม ค.ศ. 1900 – ค.ศ. 1923 : นางสาวกีแลน ดอม็องแฌ
* ค.ศ. 1923 – ค.ศ. 1931 : นางกีแลน ดีย์
* 24 กรกฎาคม ค.ศ. 1946 – 9 พฤษภาคม ค.ศ. 1949 : เจ้าหญิงกีแลนแห่งโมนาโก
### เครื่องราชอิสริยาภรณ์
* : เครื่องราชอิสริยาภรณ์แซ็งต์-ชาร์ล ชั้นมหากางเขน (24 ตุลาคม ค.ศ. 1946)
* : 
** เครื่องอิสริยาภรณ์เลฌียงดอเนอร์ ชั้นมหากางเขน (25 มิถุนายน ค.ศ. 1947)
** เครื่องอิสริยาภรณ์สาธารณสุข ชั้นนายกอง (14 กรกฎาคม ค.ศ. 1948)
* : เหรียญเบเนเมเรนตี (8 มกราคม ค.ศ. 1948)

## อ้างอิง

## แหล่งข้อมูลอื่น
* Historia y Vidas

หมวดหมู่:นักแสดงฝรั่งเศส
หมวดหมู่:นักแสดงตลก
หมวดหมู่:ราชวงศ์กรีมัลดี
หมวดหมู่:บุคคลจากแร็งส์
ขั้นตอนวิธีของเอ็ดมอนส์

ในเรื่องทฤษฎีกราฟ **ขั้นตอนวิธีของเอ็ดมอนส์**เป็นขั้นตอนวิธีที่ใช้ในการหาการแตกกิ่งที่ต่ำที่สุด หรือสูงที่สุด เมื่อจุดยอดถูกเชื่อมด้วยเส้นเชื่อมถ่วงน้ำหนักแบบมีทิศทาง ขั้นตอนวิธีการหาต้นไม้ทอดข้ามต่ำสุดจึงไม่สามารถนำมาใช้ได้ ดังนั้นจึงต้องใช้ขั้นตอนวิธีการหาการแตกกิ่งต่ำสุด ซึ่งขั้นตอนวิธีนี้ถูกเสนอโดย Yoeng-jin Chu และ Tseng-hong Liu ในปี พ.ศ. 2508 และหลังจากนั้น Edmonds ได้เสนอขั้นตอนวิธีเดียวกันในปี พ.ศ. 2510 ในการหาเส้นทางที่ยาวที่สุด เริ่มจากการหาเส้นเชื่อมที่ถ่วงน้ำหนักมากสุด และรอง ๆ มา ตามลำดับ แต่ถ้าเส้นเชื่อมนั้นสร้างวงวนจะถูกลบทิ้ง ในทางกลับกลันระยะทางที่สั้นที่สุดจะสามารถหาได้โดยการหาเส้นเชื่อมถ่วงน้ำหนักต่ำที่สุดก่อน สำหรับกราฟแบบไม่มีทิศทาง เราจะใช้ขั้นตอนวิธีของครูสกาลในการหาต้นไม้แผ่ขยายต่ำสุด

## ประสิทธิภาพ
ประสิทธิภาพของขั้นตอนวิธีนี้คือ *O(EV)* อย่างไรก็ตาม ขั้นตอนวิธีของทาร์จานนั้นมีประสิทธิภาพดีกว่า โดยมีประสิทธิภาพอยู่ที่ *O(ElogV)* สำหรับกราฟเบาบาง และ* O(V<sup>2</sup>)* สำหรับกราฟหนาแน่น โดยที่วิธีดังกล่าวนั้นมีประสิทธิภาพที่ใกล้เคียงกับขั้นตอนวิธีของพริม ในการหาต้นไม้แผ่ทั่วที่น้อยที่สุด และในปี พ.ศ.2529 Gabow Galil Spencer และ Tarjan ได้คิดค้นขั้นตอนที่เร็วกว่า โดยมีประสิทธิภาพอยู่ที่ *O(E + VlogV)*

## ขั้นตอนวิธี
: 1. ลบทุกๆเส้นเชื่อมที่มีทิศทางไปยังปมราก
: 2. เลือกเส้นเชื่อมที่พุ่งเข้าปมในแต่ละปม โดยเลือกเส้นที่มีน้ำหนักน้อยสุด
: 3. แต่ละวงจรประกอบด้วย
: :* เส้นเชื่อม m ซึ่งเป็นเส้นเชื่อมในวงจรที่มีน้ำหนักน้อยสุด
: :* เชื่อมทุกปมในวงจรด้วยปมเทียม k ซึ่งเป็นปมที่สมมติขึ้นมา
: :* แต่ละเส้นเชื่อม e ที่มีทิศทางสู่ปม k ของกราฟเดิมนั้นจะต้อง
::: - มีเส้นเชื่อม n เข้าสู่ปม k ในวงจร
::: - สร้างทางเดินเชื่อมระหว่างเส้นเชื่อม e โดยให้ทางเดินนั้นมีผลรวมน้ำหนักของเส้นเชื่อมน้อยที่สุด ตามสมการ modWeight = weight("e") - ( weight("n") - weight("m") )
: 4. เพิ่มเส้นเชื่อม e แล้วลบเส้นเชื่อม n ออก

## อ้างอิง
* AlgoWiki AlgoWiki - Edmond's Algorithm
* การออกแบบและวิเคราะห์อัลกอริทึม (สมชาย ประสิทธิ์จูตระกูล)

## เพิ่มเติม
* [Implementation of Edmonds's optimum branching algorithm written in [C++]]
* [AlgoWiki - Edmond's Algotithm - A public-domain implementation of Edmonds's algorithm written in [ภาษาจาวา|JAVA]]

หมวดหมู่:ขั้นตอนวิธีกราฟ
สตาร์เคด (1999)

**สตาร์เคด (1999) ** เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 19 ธันวาคม พ.ศ. 2542 ซึ่งเป็นครั้งที่ 17 ของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 8,582 คน

## ผลการปล้ำ/แมทช์การปล้ำ

## ดูเพิ่ม
*สตาร์เคด
*รายชื่อรายการเพย์-เพอร์-วิวของดับเบิลยูซีดับเบิลยู

## อ้างอิง

## แหล่งข้อมูลอื่น
*Starrcade 1999 review at SLAM! Sports 
*Starrcade 1999 review at 411mania

หมวดหมู่:สตาร์เคด
หมวดหมู่:มวยปล้ำอาชีพในปี พ.ศ. 2542